'n Mediabestuursondersoek na die samestelling en vergelykbaarheid van die Suid-Afrikaanse argitektuurtydskrifte, South African architect en Architect and builder
AFRIKAANSE OPSOMMING: Die tydskrifmark het die vorige eeu afgesluit as 'n hoogs gespesialiseerde veld met publikasies wat op al hoe kleiner en meer gespesialiseerde nisgroepe fokus. Ook in Suid-Afrika is daar 'n wye verskeidenheid tydskrifte beskikbaar, elkeen met 'n unieke leserssamestelli ng. Tog blyk dit dat argitektuurverslaggewing 'n baie klein deel van hierdie mark uitmaak. Kyk 'n mens kyk die belangrike rol wat argitektuur - die beboude omgewing - in die daaglikse lewe speel, ontstaan die vraag waarom so 'n integrale deel van die mens se ervarings- en verwysingsveld so min aandag kry. Die geskiedenis van argitetkuurverslaggewing wereldwyd is al meer as 'n honderd jaar oud en in sommige oorsese - meesal ontwikkelde -Iande Iyk asof dit gedy. 'n Ondersoek na argitektuurverslaggewing in Suid-Afrika toon dat dit ook hier al byna honderd jaar beoefen word, maar dit het nog nooit enige hoe profiel in die inhoudsopgawes van tydskrifte ingeneem nie. Ook in koerante word dit seide indien ooit bespreek. Veral in 'n land 5005 Suid-Afrika, waar daar groot bouvraagstukke is wat opgelos moet word, sou 'n mens kon verwag dat argitektuur meer prominent bespreek sou word. Daar is op hierdie stadium slegs twee Suid-Afrikaanse tydskrifte wat eksklusief op argitektuur fokus. Tog is hierdie tydskrifte nie op die winkelrakke beskikbaar nie. Het hierdie tydskrifte 'n verantwoordelikheid teenoor die algemene publiek, om hulle meer bewus en ingelig te maak rondom kwessies betreffende argitektuur? Hierdie studie stel ondersoek in na die genoemde tydskrifte en waarom hulle bestuur word 5005 wat wei die geval is.